Mei | 2011 | Adoons boer vorentoe
Wat as die omie reg is ?
Posted on Mei 20, 2011 by Adoonsie
Almal het nou al daaroor geskryf. Baie het al daaroor gelag. Sommige het hom geglo. En oral op die radiostasies bespiegel die mense. Nou kan ek nie anders as om ook maar hardop te wonder soos so baie ander nie.
Wat as oom Harold reg is ? Wat as môre die laaste dag is ?
Glo ek dat môre die laaste dag is ? Nee. Maar hoekom nie ? Selfs in die bybel was daar ‘n knaap wat in ‘n dorp ingeloop het en die mense gewaarsku het dat God hulle dorp gaan vernietig. Hulle het hom geglo en God het hulle dorp gespaar. So as mense in die bybel vir Jona geglo het , hoekom glo ons nie vir oom Harold nie ?
Ek dink die antwoorde is baie uiteenlopend. Sommige glo hom nie , want hulle glo nie in God nie. Die Christene glo hom nie, want hulle sê dat Jesus die dinge voorspel het en dat niemand die tyd en die uur weet nie. Vir dieselfde rede glo ek ook dat oom Harold nie reg is nie.
Maar, is hierdie hele ding nie juis vir ons Christene ‘n wake up call nie? Dis waar; ons weet nie die tyd en uur nie, maar juis dit moet maak dat ons elke dag gereed is. Juis dit moet maak dat ons elke dag leef asof dit ons laaste is. Die vraag wat ek myself moet vra is dit ; Is ek gereed as môre wel die laaste dag op aarde is ?
Ek sal die vraag so moet antwoord. JA. Ek het Jesus as my saligmaker aangeneem. Ek is gere(e)d.
Leef ek egter asof elke dag my laaste dag is ? Ek moet in skaamte my kop laat sak en sê :”Nee.” Ek hoop die wederkoms is nie binnekort nie. Daar is nog te veel dinge wat ek graag sal wil doen en ervaar. Ek sal graag met ‘n motorfiets deur SA wil toer. Ek sal graag ‘n grilfriend/vrou wil hê. Ek sal graag gelukkig wil wees. Ek sal graag die lewe ten volle wil ervaar. Die probleem is dat ek nie ‘in the moment’ leef nie. Vandag bestaan ek maar net. Vandag probeer ek maar net deur die dag se gesukkel kom. Vandag probeer ek maar net my kop optel en deur die dag sukkel .
Maar môre… Miskien môre sal ek kan leef. Miskien môre sal ek ‘n bike hê. Miskien môre sal ek iemand vind om lief te hê. Miskien môre sal ek genoeg geld hê om my drome na te jaag. Miskien môre sal ek tyd hê. Miskien môre sal ek gelukkig wees. Miskien môre……
Miskien kom môre nie…………..?
Posted on Mei 15, 2011 by Adoonsie
Het gou vanoggend by die kerk hierdie fotos geneem :
Posted on Mei 12, 2011 by Adoonsie
Goeie dag my mede internet gebruikers. Vandag voel ek my dit genoop om my kundigheid rondom vlooie met julle te deel. Sien , ek is mos nou eintlik n bobejaan mannetjie. En bobbejaan mannetjies het vlooie. Dit maak dus sekerlik ook sin dak ek dus sal raad hê vir die vlooi probleem.
Bogenoemde is die enigste rede wat ek aan kan dink hoekom iemand ‘wat help vir vlooie’ in google sou kon intik en die skakel gevolg het tot my blog. Dis vreemd , ek weet, maar dis waar. En dus om te sorg dat ek in die vervolg nie weer die arme soekende siel teleurstel nie deel ek graag nou met julle die geheim van vlooi beheer.
El aanvaar die soekende siel het dalk raad gesoek met die vlooie op sy hond en daarom sal ek my raad aanpas vir gebruik op honde.
Wat jy benodig is :
340 ml stroh rum
1 Koppie fyn sand.
1 goeie hoetrou stel
1 lekker party CD. iets soos lekker boere doef doef volume 19. Iets met ‘n lekker beat.
Volg nou die volgende opdrag noukeurig.
1. vang die hond
2. kry iemand om die hond vas te hou
3. plaas die hoetrou luidprekers aan weerskante van die hond
4. Skakel die ligte af om ‘n partytjie atmosfeer te skep
5. Speel nou die party Cd teen ‘n Lekker hoe volume.
6. Besprinkel nou die hond mildelik met die stroh rum – gee veral aandag aan al die plekkies waar die vlooie altyd so saamdrom
7. Na sowat ‘n halfuur van partytjie musiek is dit tyd om oor te gaan na die volgende stap.
As jy nie ‘n horlosie het om te sien wanneer ‘n halfuur verby is nie kan jy net die volgende nuttige wenk volg : Luister na die musiek en tel elke keer as jy die woorde , bokkie , rokkie , sokkie , baby , tjoklits, ensovoorts hoor. Hou aan tel tot jy by 500 uit kom. Jy behoort 500 te haal teen die 5de snit op die CD en dit behoort darem amper 30 minute te wees.
8. nou strooi jy die sand mildelik oor die hond op al die plekke waar jy die stroh rum gesprinkel het.
Teen die tyd sal die vlooie al goed dronk wees en lekker onder mekaar baklei. Die sand is dan die perfekte ding vir hulle om mekaar mee dood te gooi in hulle dronkenskap.
Bogenoemde werk goed vir ‘n hond van tot 5kg. Vermeerder die verhoudings dienooreenkomstig vir groter honde.
Posted on Mei 5, 2011 by Adoonsie
Ek sien my blog is besig om in ‘n foto blog te ontaard. Ek is nie seker of ek heeltemaal gelukkig is met die idee nie , maar terwyl ek nou nie regtig iets anders het om te sê nie sal ek maar nog ‘n paar fotos kom pos.
Die trein by Platform 62, Ashton. Route 62 tussen Robertson en Montagu
Die Trein by Platform 62 , Ashton
Sonsopkoms vanoggend voor ek Werk toe gery het
Posted on Mei 1, 2011 by Adoonsie